

**Қазақстан Республикасы Yкiметiнiң 1999 жылғы 26 тамыздағы N 1251 қаулысына
өзгерiстер мен толықтырулар енгiзу туралы**

***Күшін жойған***

Қазақстан Республикасы Үкіметінің қаулысы. 2002 жылғы 14 қараша N 1207. Күші жойылды - ҚР Үкіметінің 2008 жылғы 31 желтоқсандағы N 1349 Қаулысымен.

*Ескерту. Қаулының күші жойылды - ҚР Үкіметінің 2008.12.31.*
N 1349
*(2009 жылғы 1 қаңтардан бастап қолданысқа енгізіледі) Қаулысымен.*

      Акциздердiң бюджетке толық түсуiн қамтамасыз eту және акцизделетін тауарлардың жекелеген түрлерiнiң заңсыз өндiрiсi мен айналымын жою мақсатында Қазақстан Республикасының Yкiметi қаулы етеді:

      1. "Акцизделетiн тауарлардың жекелеген түрлерiн акциздiк алым маркаларымен таңбалаудың тәртiбiн бекiту туралы" Қазақстан Республикасы Yкiметiнiң 1999 жылғы 26 тамыздағы N 1251
қаулысына
(Қазақстан Республикасының ПYКЖ-ы, 1999 ж., N 42, 386-құжат) мынадай өзгерiстер мен толықтырулар енгiзiлсiн:
  
      кiрiспедегi "Салық және бюджетке төленетiн басқа да мiндеттi төлемдер туралы" Қазақстан Республикасының 1995 жылғы 24 сәуiрдегі Заңының 76-бабына сәйкес" деген сөздер алынып тасталсын;
  
      көрсетiлген қаулымен бекiтiлген Акцизделетiн тауарлардың жекелеген түрлерiн акциздiк алым маркаларымен таңбалаудың тәртiбiнде:
  
      1-тармақ алынып тасталсын;
  
      2-тармақтың екiншi абзацында "арақ, ликер-арақ бұйымдары, күшейтiлген сусындар, күшейтiлген шырындар мен бальзамдар, шараптар, коньяктар, шампан шараптары" деген сөздер "сыраны қоспағанда, спирттің барлық түрлерi мен алкоголь өнiмдерi" деген сөздермен ауыстырылсын;
  
      5-тармақ мынадай мазмұндағы абзацтармен толықтырылсын:
  
      "Мыналарға акциздiк алым маркаларының:
  
      алкоголь өнiмдерiне - жетi таңбалы баспаханалық нөмiрлеуi болады, түстерi бойынша ажыратылады және алты түрге бөлiнедi: спирт, арақ, күштi алкогольдi iшiмдiктер, әлсiз алкогольдi iшiмдiктер, шарап пен коньяк және пайдаланылатын сыйымдылығына (бұдан әрi - сыйымдылық) қарай: 0-0,24 литр, 0,25 литр, 0,26 литр және одан көп болып бөлiнедi;
  
      темекi өнiмдерiне - екi таңбалы сериясы және марканы шығарған жылы болады.
  
      Алкоголь өнiмдерiн таңбалау мынадай түрде жүзеге асырылады:
  
------------------------------------------------------------------
  
           Марканың түрі        !        Өнiмнiң атауы
  
------------------------------------------------------------------
  
спирт                             спирттің барлық түрлерi

арақ                              арақ және ерекше арақтар

күштi алкогольді сусындар         күшейтiлген ликер-арақ бұйымдары
  
                                  және этил спиртiнiң көлемдi үлесi
  
                                  30 % және одан көп өзге күштi
  
                                  алкогольді iшiмдіктер

әлсiз алкогольді сусындар         шарап сусындары, әлсiз градусты
  
                                  ликер-арақ бұйымдары және этил
  
                                  спиртінiң көлемдi үлесi 30 %-тен
  
                                  аз өзге әлсiз алкогольдi
  
                                  iшiмдiктер

шарап                             шараптар, шампан

коньяк                            коньяк, бренди                 ".

      2. Осы қаулы жарияланған күнiнен бастап күшiне енеді.

*Қазақстан Республикасының*
  
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК